**PROGRAM DELA SVETOVALNE SLUŽBE ZA ŠOLSKO LETO 2023/2024**

**OPREDELITEV DELA SVETOVALNE SLUŽBE**

Svetovalna služba je strokovni sodelavec v vrtcu, ki sodeluje z vsemi udeleženci v vrtcu pri načrtovanju, vzpostavljanju in vzdrževanju ustreznih pogojev za varno in spodbudno vzgojno-izobraževalno okolje. Skupaj si prizadevamo zagotavljati pogoje za optimalni razvoj otroka, kar je temeljni cilj vrtca, ne glede na spol, socialno in kulturno poreklo, narodno pripadnost, veroizpoved ter telesno in duševno konstitucijo. Preko svetovalnega odnosa se svetovalna služba vključuje v reševanje raznolikih vprašanj vzgojno-izobraževalnega dela v vrtcu in rešuje pedagoška, psihološka in socialna vprašanja, preko prepletanja dejavnosti pomoči, razvojnih in preventivnih dejavnosti ter dejavnosti načrtovanja in evalvacije.

Svetovalna služba v vrtcu opravlja svetovalno delo z otroci, s strokovnimi delavci, s starši, z vodstvom vrtca, ter zunanjimi ustanovami, z namenom, da bi odrasli čim bolje razumeli otroke in njihove potrebe, ter se znali ustrezno odzivati nanje.

Prednostna naloga svetovalne službe je strokovna podpora otrokom, družinam in strokovnim delavcem. Pri tem nas vodijo otrokove individualne potrebe. Svetovalno delo poteka preko posvetovalnih pogovorov, načrtovanja pomoči, sodelovanja z zunanjimi institucijami in sodelovanja z vodstvom vrtca ter s šolsko svetovalno delavko.

Svetovalna služba je za razgovor, svetovanje ali informacije prisotna ob ponedeljkih in sredah med 8.20 in 11.45 uro.

Delo svetovalne službe v vrtcu je namenjeno vsem otrokom. Svetovalna služba se vključuje v kompleksno reševanje pedagoških, psiholoških, socialnih in tudi organizacijskih vprašanj v vrtcu preko treh, med seboj povezanih ter prepletenih osnovnih dejavnosti svetovalne službe, in sicer: dejavnosti pomoči, razvojnih in preventivnih dejavnosti ,pomoč pri težavah in motnjah razvoja, prepoznavanje in spodbujanje nadarjenega otroka, dejavnosti načrtovanja in evalvacije.

Načela svetovalne službe v vrtcu se uresničujejo skozi naslednja področja delovanja:

**1. Svetovalno delo z otroki**

* Preventivno delo – v podporo, pomoč in spodbudo za najboljši možen otrokov razvoj;
* Pomoč otrokom s težavami, ki izvirajo iz socialnega okolja – razdor družine, zanemarjeni otroci, zlorabe, agresivno vedenje, strahovi.
* Svetovanje otrokom – neposredna pomoč otrokom.
* individualno delo s posameznimi otroki
* Sprotno reševanje problematike v sodelovanju z vzgojiteljico, starši ter po potrebi z ustrezno institucijo.
* Pomoč otrokom z individualnimi značilnostmi – posebnostmi (nemirnost, agresivnost, nadarjenost...).
* Izvedba dejavnosti v oddelku.
* Opazovanje otroka in odkrivanje težav na pobudo strokovnih delavcev ali staršev.
* priprava in izvedba različnih delavnic ali dejavnosti v oddelkih (z namenom krepitve socialnih veščin, grafomotorike, finomotorike, vidne in slušne pozornosti, spodbujanja govornega razvoja, razvijanja številskih predstav ipd.)

**2. Svetovalno delo s strokovnimi delavci**

* Prispevanje h kakovosti vzgojno – izobraževalnega dela in pri tem upoštevanje avtonomije vzgojiteljic.
* Seznanjanje s sodobnimi trendi v vzgoji in izobraževanju pri nas in v svetu.
* Strokovna in pedagoška podpora za osebnostno in strokovno rast pedagoških delavcev.
* Sodelovanje pri vključevanju novo sprejetih otrok v skupino – v kolikor se pojavijo težave.
* Individualni razgovori po potrebi.
* Sodelovanje na strokovnih aktivih vzgojiteljic in pomočnic vzgojiteljic.
* Pogovor s strokovnim delavkami o posebnostih otrok
* Nudenje podpore za razvijanje spodbudnega učnega okolja.
* Predlogi za strokovno izpopolnjevanje (izobraževanja, literatura).
* Sodelovanje pri vključevanju in uvajanju novo sprejetih otrok v skupino.
* Sodelovanje pri prehodu otrok iz vrtca v šolo, iz oddelka v oddelek.
* Sodelovanje in organizacija timskih sestankov.

**3. Svetovalno delo s starši**

* Roditeljski sestanki.
* Individualni pogovori s starši.
* Pomoč pri organizaciji oblik sodelovanja med vrtcem oziroma vzgojitelji in starši.
* Pomoč in svetovanje staršem pri vzgoji otrok.
* Koordinacija vzgojno – izobraževalnega dela za otroke s posebnimi potrebami, ki so vključeni

redne oddelke vrtca.

* Pomoč staršem pri iskanju pomoči v zunanjih institucijah.
* Organizacija predavanj in izobraževanj za starše.
* Informiranje staršev in skrbnikov o možnosti pridobitve pomoči ob zaznanih razvojnih ali čustveno vedenjskih težavah otrok
* Sodelovanje s starši za uvedbo postopka usmerjanja (po potrebi)

Svetovanje je lahko osebno, v obliki predavanj ali pedagoških delavnic; poteka na osnovi prostovoljnosti vsakega posameznega udeleženca, na osnovi zaupnosti podatkov, dogovora in vedno v dobrobit otroka.

**4. Sodelovanje z zunanjimi institucijami**

Svetovalna služba se povezuje in sodeluje z različnimi ustanovami in zunanjimi strokovnjaki z namenom nudenja učinkovite celostne pomoči otroku in družini.

* Sodelovanje in povezovanje s Centrom za socialno delo;
* Sodelovanje z Zavodom RS za šolstvo;
* Sodelovanje z Razvojno ambulanto s centrom za zgodnjo obravnavo;
* Sodelovanje z osnovnimi šolami;
* Sodelovanje z defektologi, mobilnimi pedagogi, logopedi,…, ki izvajajo dodatno strokovno pomoč v vrtcu
* Sodelovanje z strokovnim centrom VIZ Veržej, enota Dom pri OŠ Veržej

**5. Sodelovanje z vodstvom šole**

* Sodelovanje pri pripravi in oblikovanju LDN, pri publikaciji vrtca in pri izdelavi spletne strani.
* Pomoč pri izbiri vsebin predavanj za strokovne delavce in starše.
* Vodenje dokumentacije obravnavanih otrok.
* Sodelovanje pri organizaciji vsakdanjega življenja in dela v vrtcu.
* Redna izmenjava informacij in posvetovanje o aktualnih izzivih;
* Posvetovanje o izvedbi nalog svetovalne službe.

**6. Druge naloge**

* Udeležba na izobraževanjih, posvetih, individualni študij literature,
* zaznamki, zapisniki, priprave za skupinsko in individualno delo,
* pomoč pri nadomeščanju strokovnih delavk v času njihove odsotnosti,
* naloge po dogovoru z vzgojiteljicami in vodstvom vrtca.

Vsi deležniki našega vrtca si prizadevamo, da bi se vsi otroci počutili sprejeti, varni, zadovoljni, ter da bi skozi vključenost v naš vzgojno-izobraževalni program dosegli optimalno podlago za nadaljnji osebnostni razvoj in šolanje.

Svetovalna delavka:

Milena Rakuša